Publication: Magyar Közlöny
Issue: MK-2003-149 (Year: 2003, Number: 149)
Era: 1990-2004
Section: 11. § A választási eljárásról szóló 1997. évi C. törvény
Paragraph Index: 54

20. § A Ve. a következõ XI/A. fejezettel egészül ki: „XI/A. Fejezet AZ EURÓPAI PARLAMENT TAGJAINAK VÁLASZTÁSA 99/A. § Az I—X. fejezet, valamint a 89. § rendelkezéseit az Európai Parlament tagjainak választásán a jelen fejezetben foglalt eltérésekkel kell megfelelõen alkalmazni. A választás kitûzése 99/B. § A választást az Európai Közösség által meghatározott idõtartamon belüli napra kell kitûzni. A választási eljárás nyilvánossága 99/C. § (1) A választás eredményét az Országos Választási Bizottság a sajtó útján nyilvánosságra hozza. A választás nem hiteles eredményét tartalmazó tájékoztató adatokat, valamint a választási eredményt csak azt követõen lehet közzétenni, hogy a szavazás az Európai Unió valamennyi tagállamában befejezõdött. A VÁLASZTÓJOGOSULTSÁG NYILVÁNTARTÁSA A névjegyzék összeállításának különös szabályai 99/D. § (1) Az Országos Választási Iroda a választás évének március 1. napjáig levélben tájékoztatja az Európai Unió más tagállamainak magyarországi lakóhellyel rendelkezõ állampolgárait választójoguk gyakorlásának feltételeirõl és módjáról, egyúttal — az Európai Unió más tagállamainak korábban névjegyzékbe vett és onnan nem törölt állampolgárainak adatait tartalmazó, a 99/E. § (3) bekezdésében foglalt nyilvántartásban szereplõ polgárok kivételével — megküldi részükre a névjegyzékbe vételhez szükséges nyomtatványt.

Source: https://magyarkozlony.hu/hivatalos-lapok/4216d2136d94564c6b77eda473fda33d55341ad0/dokumentumok/99e5b1d4d8f5697d67dd03bdd10eb060179965c9/letoltes